സോലാപ്പൂർ ജില്ല

മഹാരാഷ്ട്ര സംസ്ഥാനത്തിലെ ഒരു ജില്ലയാണ് സോലാപൂർ ജില്ല (മറാഠി ഉച്ചാരണം: [solaːpuːɾ]). സോലാപൂർ നഗരമാണ് ജില്ലാ ആസ്ഥാനം.
ഭൂമിശാസ്ത്രം
മഹാരാഷ്ട്ര സംസ്ഥാനത്തിന്റെ തെക്ക് കിഴക്കേ അറ്റത്ത് സ്ഥിതി ചെയ്യുന്ന ഈ ജില്ല പൂർണ്ണമായും ഭീമ, സീന എന്നീ നദികളുടെ തടങ്ങളിൽ സ്ഥിതിചെയ്യുന്നു. ജില്ലയിലെ ഒരു മുഖ്യ ജലശ്രോതസ്സാണ് ഭീമാ നദി.
ജനസംഖ്യ
2011 ലെ സെൻസസ് പ്രകാരം സോലാപൂർ ജില്ലയിലെ ജനസംഖ്യ 4,317,756 ആയിരുന്നു. ജനസംഖ്യയുടെ കാര്യത്തിൽ ഇന്ത്യയിലെ 43-ാമത്തെ വലിയ ജില്ലയാണ് സോലാപ്പൂർ. ഇവിടെ ജനസാന്ദ്രത ഒരു ചതുരശ്ര കിലോമീറ്ററിൽ 290 നിവാസികൾ (750/sq mi) എന്ന നിരക്കിലാണ്. 2001-2011 ദശകത്തിൽ ജനസംഖ്യാ വളർച്ചാ നിരക്ക് 12.1% ആയിരുന്നു. 1000 പുരുഷന്മാർക്ക് 932 സ്ത്രീകൾ എന്നതാണ് ജില്ലയിലെ ലിംഗാനുപാതം. സാക്ഷരതാ നിരക്ക് 77.72% ആണ്. യഥാക്രമം 15.05%, 1.80% എന്നിങ്ങനെയാണ് പട്ടികജാതി, പട്ടികവർഗ വിഭാഗങ്ങൾ.
താലൂക്കുകൾ
സോലാപൂർ ജില്ലയെ ഭരണപരമായ ആവശ്യങ്ങൾക്കായി പതിനൊന്ന് താലൂക്കുകളായി വിഭജിച്ചിരിക്കുന്നു. നോർത്ത് സോലാപ്പൂർ, സൗത്ത് സോലാപ്പൂർ, അക്കൽകോട്ട്, ബർഷി, മംഗൾവേധ, പണ്ഡർപൂർ, സംഗോള, മൽഷിറാസ്, മോഹോൾ, മാധ, കർമ്മല എന്നിവയാണ് താലൂക്കുകൾ.
അവലംബം

വർഗ്ഗം:മഹാരാഷ്ട്രയിലെ ജില്ലകൾ